
ANUNŢ
privind organizarea concursului de încadrare a unui post vacant de execuție 
de personal civil contractual la Unitatea Militară 01042 Curtea de Argeș


	În conformitate cu H.G.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, Unitatea Militară 01042 Curtea de Argeș organizează concurs pentru ocuparea următorului post de execuţie, astfel:
· 1 (un) post de execuţie, cu normă întreagă de lucru de 8 (opt) ore pe zi, pe perioadă nedeterminată, de administrator II din cadrul căminului militar de garnizoană (50-100 locuri).

Documentele solicitate candidaţilor pentru constituirea dosarului de concurs:  
    	(1) Pentru înscrierea la concurs candidaţii vor prezenta un dosar care va conţine următoarele documente:
a) formular de înscriere la concurs, conform modelului prevăzut la în anexa nr. 2 din H.G.1336/28.10.2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (formularul va fi asigurat de către unitatea militară organizatoare a concursului).
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor. Documetele care atestă nivelul studiilor vor fi depuse împreună cu foaia matricolă;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului, conform modelului orientativ prevăzut la anexa nr. 3 din Hotărârea Guvernului României nr. 1336 din 28.10.2022;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model comun european.
 	(2) Adeverinţa care atestă starea de sănătate trebuie să conţină, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
(3) Copiile de pe actele prevăzute la lit. b) - e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea ,,conform cu originalul” de către secretarul comisiei de concurs.
(4) Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
(5) Dosarele  de concurs se depun la sediul Unității Militare 01042 Curtea de Argeș, strada Victoriei, nr. 34,  la compartimentul resurse umane (persoană de contact: secretarul comisiei de concurs, telefon 0248722450, interior 137 sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34 din Hotărârea Guvernului nr. 1.336 din 28.10.2022).
(6) În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (1) lit. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, după caz, sub sancţiunea neemiterii actului administrativ de angajare.
(7)Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă. 
(8) Nerespectarea prevederilor alin. (5) şi (7), după caz, conduce la respingerea candidatului.
(9) Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34 din Hotărârea Guvernului nr. 1.336 din 28.10.2022, propunerea sa privind instrumentele necesare pentru asigurarea accesibilităţii probelor de concurs.
(10) Dosarelor de concurs ale candidaţilor le sunt atribuite un cod numeric pentru identificare, care corespunde cu numărul de înregistrare al dosarului de concurs.

	Condiţiile generale pentru ocuparea postului sunt:
Poate ocupa un post vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

	Condiţiile specifice necesare pentru ocuparea postului sunt: 
a) Studii de specialitate: 
       - nivelul minim al studiilor: absolvirea de studii medii cu diplomă de bacalaureat sau diploma școală profesională.
b) Vechimea în muncă şi în specialitatea studiilor
· vechime în muncă: 6 luni.
· vechimea în specialitatea studiilor: fără vechime în specialitatea postului.
c) Cunoștințe de operare PC de  nivel mediu (tehnica redactării computerizate a documentelor – Microsoft Word, Excel)
d) Nivelul de acces la informaţii clasificate: „secret de serviciu” fiind necesar acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate sau a certificatului de securitate, în situaţia în care va fi declarată „ADMIS”
e) Abilităţile, calităţile şi aptitudinile corespunzătoare specificului postului:
           - abilităţi în gestionarea resurselor, atenție distributivă și putere de memorare bună,  meticulozitate, rapiditate și performanță în execuție, sociabilitate, disponibilitate de a lucra în echipă, capacitate de a lucra în condiții de stres.

Data-limită până la care se pot depune dosarele de concurs este: 21.08.2026, ora 15.00.

Rezultatul selecţiei dosarelor de concurs se afişează în data de 24.08.2026, la sediul Unității Militare 01042 Curtea de Argeș.
Eventualele contestaţii privind rezultatul selecţiei dosarelor de concurs se depun în data de 25.08.2026, până la ora 14.00 la sediul Unității Militare 01042 Curtea de Argeș, la secretarul comisiei de concurs. 
Rezultatul soluţionării contestaţiilor cu privire la selecţia dosarelor de concurs se afişează în data de 26.08.2026 la sediul Unității Militare 01042 Curtea de Argeș.

Calendarul de desfăşurare a concursului
Tipul probelor de concurs, locul, data şi ora desfăşurării acestora:
1. Proba scrisă: se desfăşoară în data de 31.08.2026, ora 09.00 la sediul Unității Militare 01042 Curtea de Argeș.
Rezultatul la proba scrisă se afişează în data de 31.08.2026, ora 16.00 la sediul Unității Militare 01042 Curtea de Argeș.
Eventualele contestaţii privind rezultatul probei scrise se depun în data de 01.09.2026, până la ora 16.00 sediul Unității Militare 01042 Curtea de Argeș, la secretarul comisiei de concurs.
Rezultatul soluţionării contestaţiilor cu privire la proba scrisă se afişează în data de 02.09.2026 la sediul Unității Militare 01042 Curtea de Argeș.   
1. Interviul: se desfăşoară în data de 04.09.2026, ora 09.00 la sediul Unității Militare 01042 Curtea de Argeș.
Rezultatul la interviu se afişează în data de 04.09.2026, ora 16.00 la Unității Militare 01042 Curtea de Argeș.
Eventualele contestaţii privind rezultatul interviului se depun în data de 07.09.2026, până la ora 14.00 la sediul Unității Militare 01042 Curtea de Argeș, la secretarul comisiei de concurs.
Rezultatul soluţionării contestaţiilor cu privire la interviu se afişează în data de 08.09.2026 la sediul Unității Militare 01042 Curtea de Argeș.
Rezultatele finale ale concursului se afişează în data de 09.09.2026 la sediul Unității Militare 01042 Curtea de Argeș.




TEMATICA ŞI BIBLIOGRAFIA
PENTRU CONCURSUL DE ÎNCADRARE A POSTULUI VACANT DE PERSONAL CIVIL CONTRACTUAL  ADMINISTRATOR II

 TEMATICA: 
   1. Organizarea şi desfăşurarea activităţii de apărare împotriva incendiilor în Ministerul Apărării Naţionale.
   2. Instrucțiuni privind scoaterea din functiune si casarea activelor fixe, precum si declasarea si casarea bunurilor materiale, altele decat activele fixe, în MApN.
   3. Norme specifice privind organizarea și conducerea contabilității în Ministerul Apărării Naționale.
   4. Instrucțiuni privind functiile de gestionar, constituirea de garantii, raspunderea gestionarilor, predarea - primirea gestiunilor si gestionarea bunurilor in Ministerul Apararii Nationale.
   5. Folosirea căminelor militare, cabanelor militare, sanatoriilor şi a altor facilităţi recreative şi sportive aflate în patrimoniul Ministerului Apărării Naţionale.
   6. Regulamentul privind organizarea şi dezvoltarea carierei personalului contractual din sectorul bugetar plătit din fonduri publice.
         BIBLIOGRAFIA:
    1. Ordinul Ministrului Apărării Naționale nr. M.87/2021  pentru aprobarea Normelor de apărare împotriva incendiilor în Ministerul Apărării Naţionale.
    2. Ordinul Ministrului Apărării Naționale nr. M 92/2013 pentru aprobarea Instrucţiunilor  privind scoaterea din functiune si casarea activelor fixe în Ministerul Apararii Nationale.
    3. Ordinul Ministrului Apărării Naționale nr. M 256/2024 pentru aprobarea normelor specifice privind organizarea și conducerea contabilității în Ministerul Apararii Nationale.
    4. Ordinul Ministrului Apărării Naționale nr. M 25/2012 pentru aprobarea Instructiunilor privind functiile de gestionar, constituirea de garantii, raspunderea gestionarilor, predarea - primirea gestiunilor si gestionarea bunurilor in Ministerul Apararii Nationale.
    5. Ordinul Ministrului Apărării Naționale nr. M 120/2015 pentru folosirea căminelor militare, cabanelor militare, sanatoriilor şi a altor facilităţi recreative şi sportive aflate în patrimoniul Ministerului Apărării Naţionale.
   6. H.G. 1336/2022 pentru aprobarea regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.
   7. Legea nr. 53/2003 – Codul Muncii cu modificările şi completările ulterioare.

NOTE:
* Înainte de începerea probei scrise se face apelul nominal al candidaţilor, în vederea îndeplinirii formalităţilor prealabile, respectiv verificarea identităţii. Verificarea identităţii candidaţilor se face pe baza cărţii de identitate sau a oricărui alt document care atestă identitatea, potrivit legii, aflate în termen de valabilitate. Candidaţii care nu sunt prezenţi la efectuarea apelului nominal ori care nu fac dovada identităţii prin prezentarea cărţii de identitate sau a oricărui alt document care atestă identitatea, potrivit legii, aflate în termen de valabilitate, se consideră absenţi, respectiv respinşi.
* După verificarea identităţii candidaţilor, ieşirea din sală a acestora atrage eliminarea din concurs, cu excepţia situaţiilor de urgenţă în care aceştia sunt însoţiţi de unul dintre membrii comisiei de concurs sau de către secretarul comisiei de concurs.
* În sala în care are loc concursul, pe toată perioada derulării acestuia, inclusiv a formalităţilor prealabile şi a celor ulterioare finalizării probei, candidaţilor nu le este permisă deţinerea sau folosirea vreunei surse de informare sau a telefoanelor mobile ori a altor mijloace de comunicare la distanţă.
* Candidaţii nemulţumiţi pot depune contestaţie, după caz, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi al interviului, sub sancţiunea decăderii din acest drept. Contestațiile se depun la secretarul comisiei de concurs. Rezultatul final al concursului nu se contestă. 
* Afişarea rezultatelor obţinute de candidaţi la probele concursului, precum şi afişarea rezultatelor soluţionării contestaţiilor şi a rezultatelor finale ale concursului se realizează folosindu-se codul numeric pentru identificare atribuit fiecărui candidat.
           * Prevederile actelor normative cuprinse în bibliografie se studiază cu modificările şi completările ulterioare intervenite până la data publicării anunţului, după caz.
  * Toate activitățile se desfășoară la sediul sediul Unității Militare 01042 Curtea de Argeș.

